Apstiprināts ar

VISC 2024.gada 9. septembra rīkojumu Nr.4.1-07/58

**Mūsdienu deju kolektīvu atlases konkurss,**

**gatavojoties XIII Latvijas Skolu jaunatnes dziesmu un deju svētku**

**mūsdienu deju lieluzvedumam “Kastaņa puslode”**

**Nolikums**

## **MĒRĶIS**

1. Sekmēt bērnu un jauniešu radošo darbību, izaugsmes iespējas un attīstību, līdzdalību Dziesmu un deju svētku procesā, kultūras mantojuma apguvē, iesaistoties Latvijas skolu jaunatnes dziesmu un deju svētku tradīcijas saglabāšanā un pilnveidē, gatavojoties XIII Latvijas skolu jaunatnes dziesmu un deju svētku (turpmāk – Svētki) mūsdienu deju lieluzvedumam “Kastaņa puslode” (turpmāk – Lieluzvedums).

**UZDEVUMI**

1. Veicināt mūsdienu deju kolektīvu dalībnieku radošo darbību un skatuviskās pieredzes bagātināšanu.
2. Novērtēt mūsdienu deju kolektīvu sniegumu un kustību materiāla apguves līmeni, gatavojoties Lieluzvedumam, un sniegt metodisko atbalstu pedagogiem mākslinieciskā snieguma pilnveidošanai.
3. Apzināt Svētku potenciālo dalībnieku kvalitatīvo un kvantitatīvo sastāvu un izvirzīt dalībniekus Svētku Lieluzvedumam.

**ORGANIZATORI**

5. Valsts izglītības satura centrs (VISC) sadarbībā ar pašvaldībām, izglītības un kultūras iestādēm, kā arī privātajām deju studijām un skolām.

# DALĪBNIEKI

## 6. Latvijas izglītības un kultūras iestāžu, juridisko un fizisko personu dibināti mūsdienu deju skolu un studiju kolektīvi, kas gatavojas Svētkiem un ir apguvuši konkrētas vecuma un kvalitātes grupas (A un B) kustību materiālu, kā arī ievērojuši nolikumā izvirzītās prasības.

7. Konkursā piedalās mūsdienu deju kolektīvi šādās vecuma grupās un kvalitātes grupās:

7.1. 1. - 2. klašu grupa (nav kvalitātes grupu sadalījuma) ar vismaz 16 dalībniekiem (ieteicamais maksimālais dalībnieku skaits – 26);

7.2. 3. - 4. klašu A un B grupas ar vismaz 14 dalībniekiem (ieteicamais maksimālais dalībnieku skaits – 22);

7.3. 5. - 7. klašu A un B grupas ar vismaz 12 dalībniekiem (ieteicamais maksimālais dalībnieku skaits – 20);

7.4. 8.-9. klašu A ar vismaz 12 dalībniekiem (ieteicamais maksimālais dalībnieku skaits – 20)

7.5. 8.-9. klašu B ar vismaz 10 dalībniekiem (ieteicamais maksimālais dalībnieku skaits – 20);

7.6. 10. -12. klašu A grupa ar vismaz 10 dalībniekiem (ieteicamais maksimālais dalībnieku skaits – 16);

7.7. HIP HOP 1.-4. klašu A grupa ar vismaz 14 dalībniekiem (ieteicamais maksimālais dalībnieku skaits – 22);

7.8. HIP HOP 5.-9. klašu A grupa ar vismaz 12 dalībniekiem (ieteicamais maksimālais dalībnieku skaits – 20);

7.9. HIP HOP 8.-12. klašu A grupa ar vismaz 10 dalībniekiem (ieteicamais maksimālais dalībnieku skaits – 16).

8. Kvalitātes grupu sadalījums:

8.1. A grupa – dejo 2 un vairāk gadus, vairāk nekā 6 stundas nedēļā un/vai apgūst dažādus deju stilus vai padziļināti kādu konkrētu deju stilu, mācību programmā papildu deju nodarbībām ietvertas citas stundas, piemēram, akrobātika, balets utml.

8.2. B grupa – iesācēji, deju pieredze līdz 2 gadiem un/vai 1-5 stundu skaits nedēļā.

9. No vecākām grupām jaunākā grupā var iekļaut ne vairāk kā trīs dejotājus. Minēto informāciju deju kolektīva vadītājs norāda pieteikumā attiecīgā ailē.

10. 8.-9. klašu grupā, 10.-12. klašu grupā un HIP-HOP 8.-12.klašu grupā deju kolektīva sastāvā drīkst iekļaut ne vairāk kā 4 (četri) 2023./2024. mācību gada un iepriekšējo mācību gadu absolventus. Konkursā nedrīkst piedalīties jaunieši, kas vecāki par 24 gadiem uz konkursa norises laiku.

11. Deju kolektīvs vai tā kāda no 7.punktā norādītajām vecuma grupām var pretendēt uz dalību Svētkos, ja ir piedalījies konkursā 2024.gada novembrī.

**Dalībnieka personas datu aizsardzības nosacījumi** (*pielikums Nr.1*)

12. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

13. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

# NORISE

14. Konkursi kultūrvēsturiskajos novados notiek:

|  |  |  |  |
| --- | --- | --- | --- |
| **Kultūrvēsturiskais novads**  | **Norises laiks**  | **Norises vieta**  | **Koordinators** |
| Zemgale | 2024.gada 8.novembris  | Jelgavas Kultūras nams | Annika Andersoneannika.benefice@inbox.lv |
| Rīga | 2024.gada 6.novembris un 13.novembris | Rīgas 13.vidusskola, (6.11.)Ziemeļrīgas Kultūras apvienības kultūras pils “Ziemeļblāzma” (13.11.) | Ivetta Tamane itamane@edu.riga.lv  |
| Kurzeme | 2024.gada 15.novembris | Liepājas Olimpiskais centrs | Aina Apeneaina.apene@liepaja.edu.lv  |
| Latgale | 2024.gada 22. novembris  | Daugavpils Kultūras centrs | Inese Pogapoga.kultura@inbox.lv |
| Vidzeme | 2024.gada 28.novembris  | Valmieras Kultūras centrs | Linda Mīļālinda.mila@inbox.lv |

15. Konkursā kolektīvi piedalās ar obligāto kustību materiālu atbilstoši izvēlētajai kvalitātes un vecuma grupai. Kustību materiāli visām vecuma grupām apskatāmi šeit:[*https://ej.uz/KastanaPuslode*](https://ej.uz/KastanaPuslode) .

16. Konkursa norises gaitu, secību nosaka konkursa kultūrvēsturiskā novada koordinators un tā organizētājs (sk. nolikuma 14.punktu).

17. Katrs dejotājs konkursā un Svētku Lieluzvedumā var piedalīties tikai viena kolektīva sastāvā un vecuma, kvalitātes grupā. Ja šis nosacījums netiek ievērots, vērtēšanas komisijai ir tiesības anulēt konkrētā deju kolektīva sniegumu.

18. Konkursā deju kolektīvi tērpjas vienotā, estētiskā kolektīva mēģinājuma tērpā. 8.-9.klašu B grupu dalībnieki atbilstoši kustību materiāla specifikai papildus iepriekš minētajam apģērbjam nodrošina dejotājiem saules griezuma svārkus līdz grīdai.

19. Nozīmīgu un pamatotu iemeslu dēļ var tikt izskatīta deju kolektīva piedalīšanās citā kultūrvēsturiskajā novadā ne vēlāk kā 10 (desmit) darba dienas pirms paredzētā konkursa, to rakstiski saskaņojot ar konkursa kultūrvēsturiskā novada koordinatoru un informējot Projekta vadītāju.

20. Gadījumā, ja konkursā kādu iemeslu (slimības, prombūtnes, citu plānotu vai neplānotu iemeslu) dēļ kolektīva sniegumā nepiedalās 2 (divi) vai vairāk dejotāju, deju kolektīva vadītājs atsauc kolektīva dalību konkursā vai tā vērtējums var tikt anulēts. Deju kolektīva vadītājs konkursa dienā par to rakstiski informē kultūrvēsturiskā novada konkursa koordinatoru, kurš ar šo informāciju iepazīstina vērtēšanas komisiju pirms konkursa.

21. Lai nodrošinātu Svētku laikā pirmreizēju Lieluzveduma repertuāra demonstrējumu un aizsargātu autortiesības uz radīto kustību materiālu (tajā skaitā horeogrāfijas), līdz Svētkiem tās drīkst izmantot tikai mācību nolūkos. Konkursos, ko nerīko VISC, jaunradīto horeogrāfiju demonstrējums nav pieļaujams.

22. Deju kolektīva vadītājs ir atbildīgs par to, lai konkursa laikā viņa vadītā deju kolektīva dalībnieki ievērotu sabiedrībā pieņemtās morāles un uzvedības normas, kā arī attiecīgajā laikā noteiktās epidemioloģiskās drošības prasības un rekomendācijas.

23. Deju kolektīvu vadītājs, parakstot konkursa pieteikuma anketu, akceptē šo nolikumu un apņemas izpildīt tajā noteikto, kā arī ir informēts un atbilstoši normatīvajam regulējumam ir informējis dalībniekus par to, ka deju kolektīvs un tā dalībnieki repertuāra pārbaudes laikā var tikt fotografēti vai filmēti un materiāls var tikt publiskots nekomerciālos nolūkos.

24. Bez saskaņošanas ar pasākuma organizatoru konkursa laikā aizliegts filmēt, fotografēt, ierakstīt skaņu.

**PIETEIKŠANĀS**

25. Deju kolektīva vadītājs saskaņo kolektīva (tajā skaitā, vecumu un kvalitātes grupu skaitu) dalību konkursā ar sava novada/pilsētas Dziesmu un deju svētku koordinatoru, aizpildot elektronisko pieteikumu saskaņā ar zemāk norādīto informāciju **līdz 2024.gada 4.oktobrim**.

Par katru grupu kolektīva vadītājs aizpilda atsevišķu pieteikuma anketu.

|  |  |  |  |
| --- | --- | --- | --- |
| **Kultūrvēsturiskais novads**  | **Norises laiks**  | **Norises vieta**  | **Pieteikuma elektroniskā forma** |
| Rīga | 2024.gada 6. un 13.novembris | Rīga | <https://forms.office.com/e/mR5tkLNPen> |
| Zemgale | 2024.gada 8.novembris  | Jelgava | <https://forms.gle/SLXWprUp5ChV4qdC7> |
| Kurzeme | 2024.gada 15.novembris | Liepāja | <https://forms.gle/dgvfEq4KrhMHQmJB7> |
| Latgale | 2023.gada 22. novembris  | Daugavpils | <https://forms.gle/y9dzkTYKByfKZNQY6> |
| Vidzeme | 2023.gada 28.novembris  | Valmiera | <https://forms.gle/hZrAD41Q8kR8bzFL7> |

26. Novadu/pilsētu koordinatori precīzi aizpildītas un parakstītas pieteikumu anketas līdz 2024.gada 11.oktobrim nosūta konkursa kultūrvēsturiskā novada koordinatoram (sk. nolikuma 14.punkts) un Projekta vadītājam (musdienu.deja@visc.gov.lv). Neprecīzi vai nepilnīgi aizpildītas, kā arī ārpus termiņa iesūtītas pieteikuma anketas konkursam netiek reģistrētas.

**VĒRTĒŠANA UN APBALVOŠANA**

## 27. Konkursu vērtē VISC apstiprināta vērtēšanas komisija vismaz trīs mūsdienu deju ekspertu sastāvā. Komisija, noskatoties dalībnieku sniegumu, sniedz vērtējumu par redzēto un metodiskus ieteikumus mākslinieciskā snieguma pilnveidei.

28. Vērtēšana vecuma grupās notiek pēc 40 punktu skalas:

15 punkti – kustību materiāla horeogrāfiskā teksta precizitāte;

15 punkti – kolektīva tehniskais izpildījums;

10 punkti – kustību materiāla mākslinieciskais izpildījums, rakstura atklāsme un kolektīva kopiespaids.

29. Vērtēšanas komisija atsevišķi vērtē katru kritēriju saskaņā ar pielikumu Nr. 2.

30. Viena vērtēšanas komisijas locekļa maksimālais piešķirtais punktu skaits par katru deju ir 40 punkti. Rezultāts vienam kustību materiālam tiek aprēķināts, summējot katra vērtēšanas komisijas locekļa piešķirto punktu skaitu un dalot ar vērtētāju skaitu.

31. Vērtēšanas komisijas vērtējums kolektīva attiecīgai vecuma un kvalitātes grupai tiek aprēķināts, summējot atbilstošo kustību materiālu rezultātus, kas iegūti saskaņā ar nolikuma 28.punktu un dalot ar vecuma un kvalitātes grupai paredzēto kustību materiālu skaitu.

32. Vērtējums tiek fiksēts vērtēšanas lapā (pielikums Nr.3) un protokolā (pielikums Nr.4), un konkursa rezultāti tiek paziņoti konkursa dienā.

33. Pēc katra kultūrvēsturiskā novada konkursa norises trīs darba dienu laikā rezultāti tiek publicēti VISC mājaslapā [*www.visc.gov.lv*](http://www.visc.gov.lv)*.*

34. Par nolikuma nosacījumu neievērošanu kolektīva sniegums konkursā tiek anulēts.

35. Pamatojoties uz vērtēšanas komisijas vērtējumu, katrā vecuma un kvalitātes grupā kolektīvs tiek apbalvots ar VISC diplomu vai pateicību:

* Augstākās pakāpes diploms - 35,00 – 40,00 punkti;
* I pakāpes diploms - 30,00 – 34,99 punkti;
* II pakāpes diploms - 25,00 – 29,99 punkti;
* III pakāpes diploms - 20,00 – 24,99 punkti;
* Pateicība par piedalīšanos- līdz 19,99 punktiem.

36. Pēc konkursa rezultātu paziņošanas notiek vērtēšanas komisijas un deju kolektīvu vadītāju seminārs, kurā eksperti sniedz kolektīvu vadītājiem mutiskus komentārus un ieteikumus mākslinieciskā snieguma pilnveidei un kustību materiāla precizēšanai.

37. Konkursa rezultāti tiek apkopoti un Svētku Lieluzvedumam izvirzītie dalībnieki tiek paziņoti līdz 2024.gada 20.decembrim.

38. Svētkiem izvirzīto kolektīvu vadītāji nodrošina kolektīva mākslinieciskā snieguma un fiziskās sagatavotības uzturēšanu un papildu repertuāra apgūšanu, kā arī kolektīva pilnvērtīgu un kvalitatīvu dalību visos mūsdienu deju nozares kopmēģinājumos un citās norisēs, gatavojoties Svētku Lieluzvedumam.

39. Ja kolektīvs nevar turpināt dalību Svētku Lieluzveduma gatavošanās procesā, kolektīva vadītājs nekavējoties par to paziņo Projektu vadītājam vai Lieluzveduma mākslinieciskajam vadītājam.

40. Gadījumā, ja kolektīvs pilnvērtīgi nepiedalās Svētku gatavošanās procesā un nenodrošina vajadzīgo dejošanas kvalitāti, VISC mūsdienu deju eksperti sadarbībā ar Lieluzveduma māksliniecisko vadītāju var pieņemt lēmumu anulēt kolektīvam Svētku dalībnieka statusu un, pamatojoties uz konkursa rezultātiem, uzaicināt dalībai Svētkos nākamo labāko kolektīvu.

41. VISC un vērtēšanas komisijai ir tiesības pieņemt citus lēmumus, kas ir saistoši Svētku sagatavošanai.

**FINANSĒJUMS**

42. Konkursu norise daļēji tiek finansēta no valsts budžeta 42.03. apakšprogrammas „Skolu jaunatnes dziesmu un deju svētki”.

43. Dalībnieku piedalīšanos konkursā finansē pašvaldība vai iestāde, kuru dalībnieki pārstāv.

**PROJEKTA VADĪTĀJA**

Valsts izglītības satura centra Sadarbības atbalsta departamenta Nemateriālā kultūras mantojuma nodaļas vecākā eksperte Ilze Blauberga, e-pasts: musdienu.deja@visc.gov.lv.

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās XIII Latvijas skolu jaunatnes dziesmu un deju svētku sagatavošanas pasākumā (konkursā, skatē, mēģinājumā, koncertā, radošajā darbnīcā u.c.) un svētku norisē un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (Finālskate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv .
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese: datuspecialists@visc.gov.lv

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

**Mūsdienu deju kolektīvu atlases konkurss,**

**gatavojoties XIII Latvijas skolu jaunatnes Dziesmu un deju svētku**

**mūsdienu deju lieluzvedumam “Kastaņa puslode”**

# Mūsdienu deju kolektīvu vērtēšanas kritēriji

1. **Kustību materiāla horeogrāfiskā teksta precizitāte:**
* dejas kustību, zīmējuma veidošanas precizitāte (līdzināšanās, distances un intervāla saglabāšana aplī, līnijās u.c. zīmējumos);
* dejas pamatsoļu tehniskā izpildījuma precizitāte utml.

|  |  |  |
| --- | --- | --- |
| ***Punkti*** |  | ***Skaidrojums*** |
| 14-15 | Izcili | horeogrāfiskā teksta precizitāte izcila, precīza un pārliecinoša  |
| 12-13 | Teicami | horeogrāfiskā teksta precizitāte teicama un pārliecinoša |
| 9-11 | Ļoti labi | horeogrāfiskā teksta precizitāte ļoti laba |
| 7-8 | Labi | horeogrāfiskā teksta precizitāte laba, taču konstatējami atsevišķi trūkumi un nelielas kļūdas  |
| 5-6 | Viduvēji  | horeogrāfiskā teksta precizitāte viduvēja, vērojami būtiski trūkumi horeogrāfiskā teksta precizitātē |
| 3-4 | Apmierinoši | horeogrāfiskā teksta precizitāte apmierinoša, taču vērojamas vairākas atkārtotas būtiskas kļūdas un trūkumi |
| 1-2 | Ļoti vāji, neapmierinoši | horeogrāfiskā teksta precizitāte neapmierinoša, ļoti zems izpildījuma līmenis  |

1. **Kolektīva tehniskais izpildījums:**
* tehniskā sagatavotība;
* dejotāju stāja utml.

|  |  |  |
| --- | --- | --- |
| ***Punkti*** |  | ***Skaidrojums*** |
| 14-15 | Izcili | kolektīva tehniskais izpildījums izcils, precīzs un pārliecinošs |
| 12-13 | Teicami | kolektīva tehniskais izpildījums teicams un pārliecinošs |
| 9-11 | Ļoti labi | ļoti labs kolektīva tehniskais izpildījums |
| 7-8 | Labi | kolektīva tehniskais izpildījums labs, taču konstatējami atsevišķi trūkumi un nelielas kļūdas  |
| 5-6 | Viduvēji  | kolektīva tehniskais izpildījums viduvējs, vērojami būtiski trūkumi tehniskajā izpildījumā |
| 3-4 | Apmierinoši | kolektīva tehniskais izpildījums apmierinošs, taču vērojamas vairākas atkārtotas būtiskas kļūdas un trūkumi |
| 1-2 | Ļoti vāji, neapmierinoši | kolektīva tehniskais izpildījums neapmierinošs, ļoti zems izpildījuma līmenis  |

1. **Kustību materiāla mākslinieciskais izpildījums un rakstura atklāsme:**
* kustību brīva pārvaldīšana;
* kustību, žestu, zīmējumu plašums un amplitūda;
* sadarbība kolektīvā;
* kustību/dejas un idejas izpratne, stila izjūta utml.

|  |  |  |
| --- | --- | --- |
| ***Punkti*** |  | ***Skaidrojums*** |
| 10 | Izcili | mākslinieciskais izpildījums un rakstura atklāsme izcila, precīza un pārliecinoša  |
| 9 | Teicami | mākslinieciskais izpildījums un rakstura atklāsme teicama un pārliecinoša |
| 8 | Ļoti labi | mākslinieciskais izpildījums un rakstura atklāsme ļoti laba |
| 7 | Labi | mākslinieciskais izpildījums un rakstura atklāsme laba, taču konstatējami atsevišķi trūkumi un nelielas kļūdas  |
| 5-6 | Viduvēji  | mākslinieciskais izpildījums un rakstura atklāsme viduvēja, vērojami būtiski trūkumi horeogrāfiskā teksta precizitātē |
| 3-4 | Apmierinoši | mākslinieciskais izpildījums un rakstura atklāsme apmierinoša, taču vērojamas vairākas atkārtotas būtiskas kļūdas un trūkumi |
| 1-3 | Ļoti vāji, neapmierinoši | mākslinieciskais izpildījums un rakstura atklāsme neapmierinoša, ļoti zems izpildījuma līmenis  |

*pielikums Nr.3*

**Mūsdienu deju kolektīvu atlases konkurss,**

**gatavojoties XIII Latvijas skolu jaunatnes Dziesmu un deju svētku**

**mūsdienu deju lieluzvedumam “Kastaņa puslode”**

 **VĒRTĒŠANAS LAPA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (norises vieta)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (norises laiks)

Vecuma un kvalitātes grupa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
|  **Nr.p.k.** |  **Šifrēts kolektīva nosaukums un/vai dejotāju numurs pēc kārtas** | **Vērtējums** | **Kopā** | **Piezīmes** |
| Kustību materiāla horeogrāfiskā teksta precizitāteMax 15 | Kolektīva tehniskais izpildījumsMax 15 | Kustību materiāla mākslinieciskais izpildījums, rakstura atklāsme un kolektīva kopiespaidsMax 10 |  |  |
|   |  |   |   |   |   |   |
|   |  |   |   |   |   |   |
|   |  |   |   |   |   |   |

Eksperta vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 paraksts**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*pielikums Nr.4*

**Mūsdienu deju kolektīvu atlases konkurss,**

**gatavojoties XIII Latvijas skolu jaunatnes Dziesmu un deju svētku**

**mūsdienu deju lieluzvedumam “Kastaņa puslode”**

**VĒRTĒŠANAS PROTOKOLS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (norises vieta)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (norises laiks)

|  |  |  |  |  |  |  |
| --- | --- | --- | --- | --- | --- | --- |
| **N.p.k.** | **Kolektīva nosaukums** ***(atbilstoši juridiskajam dokumentam)*** | **Vadītāja vārds, uzvārds**  | **Vadītāja e-pasts** | **Vecuma un kvalitātes grupa, atbilstošais kustību materiāls**  | **Kolektīva vērtējums – punkti**  | **Kolektīva vērtējums - pakāpe**  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Eksperts: \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

Eksperts: \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

Eksperts: \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_